Ու չսխալւէ՛ք, նրան խաղաղ ելքը, ոչ-ոքի արդիւնքն անհրաժեշտ չէ: Նա այն թուլիկ-մուլիկ մամայի բալաներից չէ, որ կարող է բաւարարւել խաղաղ ելքով՝ ինչ է, թէ գիշերը հանգիստ քնի: Վաղը, միւս օրը փողոց դուրս գալուց չամաչի: Նրան կռիւ է պէտք, իսկական տղամարդու կռիւ, մինչեւ վերջին շունչը կռիւ: Կռիւ՝ յանուն յաղթանակի: Յաղթանակ, յաղթանակ եւ միայն յաղթանակ… սա է նրա կեանքի բանաձեւը, ապրելու կենսակերպը: Շրջապատող համատարած գորշութեան ֆոնին, հէնց այդ յաղթանակն է, որ շնչեցնում՝ ապրեցնում է նրան: